Studentski zbor Filozofskog fakulteta Sveučilišta u Zagrebu

Ivana Lučića 3

10000 Zagreb

U Zagrebu, 6. studenog 2019.

**Zapisnik II. sjednice Studentskog zbora Filozofskog fakulteta Sveučilišta u Zagrebu**

koja se održala 6. studenog 2019. u 20:00h u A001.

Početak sjednice u 20:00 u A001.

Prisutni: Maja Osmančević, Robert Zuljani, Denis Gaščić, Tomislav Karlić, Filip Kučeković, Tin Rajković, Mirela Dakić, Melani Škrobar

Odsutni: Ante Andabak, Dorotea Filipaj, Toni Bandov, Zrinka Breglec, Hana Samaržija, Irma Jakić, Karlo Jurak

Prisutni gosti: Valerija Šarac, Norma Trkovnik, Luka Vrljić, Lorena Drakula

Predsjedavatelj: Filip Kučeković

Zapisničar: Tomislav Karlić

**Predloženi dnevni red**

1. **Obavijesti**
2. **Izvještaj v.d. studentske pravobraniteljice**
3. **Izvještaj s listopadske Skupštine Studentskog zbora Sveučilišta u Zagrebu Izbor studentskih pravobranitelja**
4. **Izbor članova/ica u Povjerenstvo za osiguravanje kvalitete**
5. **Izbor članova/ice u Povjerenstvo za reformu studijskih programa Filozofskog fakulteta**
6. **Izvještaj radnih skupina**
7. **Teme sastanka s upravom**
8. **Razno**

Dnevni red jednoglasno prihvaćen.

1. Obavijesti

Sastanak s upravom je odgođen, umjesto petka održat će se u utorak u 11 sati. Prodekanica Bukovčan je tražila prijedlog točaka o kojima ćemo razgovarati

Denis Gaščić kaže da KSFF ima problema s ključem, Duda traži samo 5 ključeva, uvijek se mora znati tko u tom trenutku ima ključ što može biti problem u radu KSFF-a jer imaju tridesetak šankera. KSFF je zatražio našu pomoć, Denis je išao s Katarinom Jagarčec. Duda to zahtijeva jer je u klubu u vrijeme u kojem nije radio pronašao dvije osobe koje više nisu naši članovi. Bilo kakav prijedlog je dobrodošao, prodekana je samo strah veterana.

Maja Osmančević predlaže da se napravi tjedni raspored šankera koji bi se predao portiru kako bi se znalo kod koga je ključ.

Denis odgovara da bi svejedno moglo doći do problema zbog promjena u smjenama šankera. Također je nejasno pitanje odgovornosti, je li odgovorna osoba šanker ili organizator programa.

Robert Zuljani kaže da će se sjednica Vijeća studenata održati za dva tjedna. Izbori studentskih predstavnika su pri kraju.

Denis izvještava da će se Filozofijada održati u svibnju u Bugarskoj.

1. **Izvještaj v.d. studentske pravobraniteljice**

Valerija Šarac daje izvještaj. Nije bilo velikih problema.

Izvještaj je prihvaćen jednoglasno.

1. Izvještaj sa Skupštine Studentskog zbora Sveučilišta u Zagrebu

Denis daje izvještaj sa konstituirajuće Skupštine. Nazočio je i sam rektor budući da je bivši predsjednik Jerković diplomirao. Novi predsjednik je Matej Smetiško, dobio je 3 glasa protiv i 1 suzdržani. Zamjenica je Josipa Smoljo. Prva sjednica bila je čisto formalna. Osim izbora druga važna točka je o stajalištu Ministarstva znanosti i obrazovanja. Rektorat to mišljenje nije proslijedio drugim fakultetima. Studentski zbor Sveučilišta očitovat će se o tom stajalištu o studentima u mirovanju. Za Filozofski fakultet je problematično što velik broj naših studenata u mirovanju radi.

Maja misli da se i mi trebamo očitovati. Radna skupina za rad trebala bi poraditi na tome. Dugo vremena se provlači ideja studentskog sindikata. Možda bi se na razini Sveučilišta moglo o tome razgovarati. Maja misli da bi se mogla dogoditi izmjena Zakona o studentskom radu. Pitanje je i zašto se studentski rad ne priznaje u staž.

Lorena kaže da se ideja studentskog sindikata provlači već 4 ili 5 godina. Zakon o obavljanju studentskih poslova ih ne predviđa, to je predviđeno Zakonom o radu. Sindikat bi mogao biti samo neformalan i ne bi imao nikakvu funkciju. To bi se prvo trebalo riješiti na razini države i razini Ministarstva.

Rektor je na Skupštini jasno rekao da Sveučilište može u okvirima zakona raditi što god želi i da se neće osvrtati na stajalište Ministarstva.

Maja pita odakle uopće dolazi ovo.

Denis odgovara da Ministarstvo želi već duže vrijeme dovesti sustav u red.

Denis podsjeća da je novi predsjednik Smetiško u svojem programu predložio izmjene izbornog sustava za Skupštinu Studentskog zbora. Smatra da je nepravedno da se stvaraju liste i da je netko tko je skupio 30% glasova dobije sva mjesta. Rekao je samo da će se održati rasprava jer nema još konkretan prijedlog promjena. Druga točka je korištenje iksice za sve. Također u programu nema ničeg o znanosti i obrazovanju. Na idućoj sjednici biraju se funkcije – Senat, DHV.

Izvještaj je prihvaćen jednoglasno.

1. **Izbor studentskih pravobranitelja**

Melani Škrobar kaže da su primili prijave Norme Trkovnik i Denisa Gaščića. Oboje ispunjavaju sve kriterije. Komisija je prihvatila oboje.

Glasamo o tome da glasanje o izboru studentskih pravobranitelja bude javno.

Jednoglasno prihvaćeno da glasanje o izboru studentskih pravobranitelja bude javno.

Predlaže se Norma Trkovnik za studentsku pravobraniteljicu.

Norma Trkovnik jednoglasno je izabrana na mjesto studentske pravobraniteljice

Predlaže se Denis Gašćić za studentskog pravobranitelja.

Denis Gaščić jednoglasno je izabran na mjesto studentskog pravobranitelja.

1. **Izbor članova u Povjerenstvo za osiguravanje kvalitete**

Povjerenstvo se sastoji od 3 člana i njihovih zamjena.

Predlaže se Luka Vrljić na mjesto člana i Maja Osmančević za njegovu zamjenu.

Jednoglasno prihvaćeni.

Predlažu se Melani Škrobar na mjesto članice i Tomislav Karlić za njezinu zamjenu.

Jednoglasno prihvaćeni

Predlažu se Mirela Dakić na mjesto članice i Karlo Jurak za njezinu zamjenu. (ranije se izjasnio da želi biti član Povjerenstva za kvalitetu)

Jednoglasno prihvaćeni.

1. **Izbor članova/ice u Povjerenstvo za reformu studijskih programa Filozofskog fakulteta**

Luka Vrljić daje uvod. Postoje Povjerenstvo za reformu i Povjerenstvo za nastavničku koordinaciju koje je nastalo prošlog tjedna.

Za članice povjerenstva za reformu predlaže se Maja Osmančević

Maja Osmančević jednoglasno je prihvaćena.

Za članicu Povjerenstva za reformu predlaže se Melani Škrobar.

Melani Škrobar jednoglasno je prihvaćena.

Predlaže se Luka Vrljić za člana Povjerenstva za nastavničku koordinaciju.

Luka Vrljić jednoglasno je prihvaćen.

1. **Izvještaji radnih skupina.**

Maja Osmančević predstavlja rad skupine za zeleni Filozofski. Prošli tjedan imali su sastanak s Marijom Miletom, koordinatoricom iz Zelene akcije, dogovarale su moguću suradnju, moguće obrazovne programe, kao i sudjelovanje na okolišnim festivalima. Treba im potvrda za jednu ideju. Voljele bi napraviti Facebook stranicu te radne skupine kako se to ne bi miješalo s redovnim obavijestima Zbora. Postavile bi se zasebne vizuale, Hana Samažrija je pronašla prijatelja koji bi mogao napraviti vizuale, zanima ju možemo li to ikako platiti.

Filip pita zašto bi se ta skupina izdvojila iz Zbora.

Maja odgovara da su planirale imati objave dvaput tjedno i da postoji još ljudi koji su zainteresirani za sudjelovanje.

Lorena pita hoće li se postaviti reciklažni otoci.

Maja odgovara da se na tome već dugo radi. Tehnička služba već dvije godine ima nekakav program. Jedini problem je financiranje. Kad se budu obnavljale (u veljači) dvorane D1-D3 postavit će se kante za odvajanje otpada. Zasad recikliramo gotovo sav papir, plastike nemamo puno. Jednom godišnje odvozi se poseban otpad, poput tinte iz tonera. Svakodnevni otpad studenata je najveći problem. Infrastrukturno treba opremiti FF za reciklažu. Menza je pod SC-om i ima svoje kontejnere za reciklažu, tako da ih Fakultet ne može koristiti. SC ima dogovor prema kojem višak hrane odvoze na svinjogojilište. Maja se javila prehrani SC-a, zatražila je proširenje veganske i vegetarijanske ponude. Hana se javila Studentskom centru Rijeka i profesorima s Medicinskog fakulteta Sveučilišta u Rijeci i nutricionistima, i u dogovoru s njima zalagala se za proširenje vegetarijanske i veganske prehrane u Rijeci. Ako tamo uspije onda bi se na to mogli pozvati. Ali problem je što SC ima svoju kuharicu i već uhodanu nabavu.

Filip predstavlja dosadašnji rad radne skupine za studentski rad. Ideja je da zovemo studentske centre po Hrvatskoj. Zvao je neke, svi oni tvrde da rade po zakonu. Možemo zvati i ostale, ali sumnja da ćemo dobiti neke informacije. Ono što bismo mogli napraviti do iduće sjednice je napraviti listu nepouzdanih poslodavaca. Mogli bismo za to koristiti Omegu kako bismo to napravili, anonimnu anketu. Preko sljedeće sjednice Vijeća studenata možemo promovirati našu Omegu.

Filip daje izvještaj za radnu grupu za administraciju. E-molbe uvest će se u skorom roku. To će zapravo biti obrasci. Koji će se moći preuzimati i poslati, studenti će ih moći preuzeti isprintane u referadi.

Denis izvještava za radnu skupinu za web. Pozvali su studente na cijepljenje protiv HPV-a. Prenijeli su obavijest da se potvrde o statusu studenta mogu preuzeti istog dana i mogu se preuzeti online. Objavili su podršku štrajku nastavnika. Imali su nekoliko vijesti o štrajku na Fakultetu.

1. **Teme sastanka s Upravom**

Filip Kučeković čita popis prijedloga koje je poslala Hana Samaržija, a to su budžet SZ-a, uvođenje odsječkih kriterija za upis studenata, produživanje radnog vremena menze, digitalizacija molbi.

Mirela Dakić predlaže da raspravimo cijenu postdiplomskih studija, odnosno da pitamo hoće li studenti koji su upisali prije smanjenja cijene plaćati školarinu po nižoj cijeni. Mireli nije jasno što znači uvođenje odsječkih kriterija za upis studenata.

Filip odgovara da bi bilo dobro da pitamo hoće li se mijenjati kriteriji odsjeka za upis studenata samo zbog toga da mi budemo informirani.

Maja predlaže da bi bilo dobro da uposlimo predstavnike iz Vijeća da uposle i da daju izvješća s odsjeka.

Tomislav Karlić predlaže temu računala u knjižnici.

Mirela kaže da lampice u knjižnici nerade.

Luka Vrljić kaže da u knjižnici nedostaje novih udžbenika za osnovne i srednje škole napravljenih po novom kurikulumu.

Lorena Drauka kaže da nabava za knjižnicu ide preko odsjeka i iz njihovih sredstava i to jednom ili dvaput godišnje.

Filip Kučeković traži novo računalo i printer za A014

Maja predlaže da raspravimo i PR faksa, odnosno problem pada upisa i promoviranja STEM područja naspram društveno-humanističkog. Predlaže da se Fakultet javi alumnijima i da se bolje prati njihov rad. Trebamo zatražiti neke statistike koje su kolale prije nekoliko godina na upisima, o tome gdje se zapošljavaju naši studenti.

1. **Razno**

Denisu se javila Đurđica Čilić. Organizira prikupljanje kabanica za ljude u kampu kod Bihaća. Moli da Studentski zbor bude suroganizator u akciji prikupljanja kabanica. Akcija bi trajala tjedan dana, trebamo odrediti datum.

Maji se sviđa ideja, ona se time već bavila. Nije joj jasno kako misli ovo prenijeti, financijski i pravno. Postoje i carine i porez na donacije, ako to ne ide preko Crvenog križa koji bi to mogao poslati u Bihać preko interne mreže, ali oni se povlače iz kampova u Bihaću. Maja je voljna dogovoriti se s Đurđicom.

Denis će objaviti na webu, na Facebook stranici Studentskog zbora i na Srednjoj.

Lorena Drakula želi organizirati darivanje krvi na Filozofskom fakultetu. Kad je to prvi put predložila na Fakultetu nismo imali menzu, a darivateljima se mora dati besplatan obrok. SC to radi tako da daju kupon za obrok. To se treba organizirati zajedno s Crvenim križem. Uprava bi dala prostor i besplatan obrok u menzi. Možemo to spomenuti na sastanku s Upravom. Također je htjela informirati zbor o problemima KSFF-a s ključevima. Trebalo bi Upravi spomenuti da studenti imaju problema s portirima koji ih optužuju da su smanjili plaće nenastavnom osoblju i portirima.

Luka daje izvještaj s ……..

Drugi fakulteti daju dodatan novac mentorima za studente nastavničkih studija, zbog toga gubimo mentore i možda će nam nedostajati mentora i vježbaonica za studente nastavničkih studija. Trebamo poboljšati obrazovanje nastavnika za djecu s posebnim potrebama.

Dio kvote s CZON obaveznih kolegija je povećan i trebamo studenta za izradu Pravilnika CZON-a.

Filip zaključuje sjednicu u 22:14